Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A helyi önkormányzati képviselők és polgármesterek választásáról szóló, többször módosított 1990. évi LXIV. törvény (Övtv.) 49. §-ában foglalt rendelkezés alapján, a valamely kisebbség jelöltjeként, a települési kislistás választáson
Paragraph Index: 1261

A helyi önkormányzati képviselők és polgármesterek választásáról szóló, többször módosított 1990. évi LXIV. törvény (Övtv.) 49. §-ában foglalt rendelkezés alapján, a valamely kisebbség jelöltjeként, a települési kislistás választáson induló képviselőjelöltnek — a jogalkotó által meghatározott, pozitív diszkriminációt megvalósító szabály folytán — mandátuma elnyeréséhez csupán „fele annyi” szavazatra van szüksége, mint az ugyanazon a kislistán indult, a legkevesebb szavazattal mandátumot szerzett képviselőtársának. A nemzeti és etnikai kisebbségek jogairól szóló 1993. évi LXXVII. törvény (Nektv.) 7. §-a a valamely nemzeti, etnikai csoporthoz, kisebbséghez való tartozás vállalását és kinyilvánítását az egyén kizárólagos és elidegeníthetetlen jogaként határozza meg (az identitásválasztás szabadságának elve alapján), míg az Övtv. 50/B. §-a értelmében helyi kisebbségi önkormányzati képviselőjelölt lehet az, akit egy választókerület választópolgárai közül legalább öten kisebbségi jelöltnek ajánlanak. Az önkormányzatok szerepének az elmúlt időszakban történt „felértékelődése”, a helyhatósági feladatok súlyának, bonyolultságának érdemibbé válása, a településeket a korábbihoz képest kiélezettebb politikai és érdekösszeütközések színterévé tette. Gyakorlati esetek és a kisebbségi ombudsmanhoz érkezett panaszok bizonyították be, hogy legálisan létezhet, illetve létezik kisebbségi „biznisz”, amikor az identitásválasztás szabadságával, a valamely kisebbséghez tartozás vállalásának megkérdőjelezhetetlenségével visszaélve egyesek nem a Nektv.-ben deklarált, elsősorban a kulturális autonómia, hagyományőrzés, anyanyelvápolás stb. körébe tartozó célok megvalósítására, hanem gazdasági-politikai érdekeik érvényesítésére óhajtják kihasználni valós vagy csupán kinyilvánított kisebbségi identitásukat. 1999/79/II. szám Hasonló esetről számolhatunk be egy nemzetiségek által is lakott, Békés megyei település példáján keresztül: A községben az elmúlt választási ciklusban létrejött és hatékonyan működött nemzetiségi kisebbségi önkormányzat és a részben ugyanahhoz a kisebbséghez tartozó képviselőkből álló települési önkormányzat tagjai között nem kisebbségi jogokat érintő, hanem más — zömmel anyagi természetű — nézeteltérések keletkeztek. Az 1998. évi választásokon közvetlen formában létrejövő kisebbségi önkormányzat megalakítását ugyan kezdeményezték, de a települési önkormányzat élt a Nektv. 22. §-ában biztosított lehetőséggel, és úgy szabadult meg helyi „ellenzékétől”, hogy kisebbségi települési önkormányzattá nyilvánította magát. A jogesetben vázolt tényállás alapján nem lehet kontrollálni azt, hogy a kisebbségi jelöltként indult (és mandátumot szerzett) települési képviselők valóban az adott kisebbséghez tartoznak-e, illetve nem lehet állást foglalni abban a kérdésben, hogy a csak a kisebbségi önkormányzati választásokon indult, de mandátumhoz az érvényes szavazás ellenére nem jutott személyek állítása — miszerint „sérelmükre etnikai csalást” valósítottak meg — igaz-e. Az egyes jogesetek, illetve a jogszabályi háttér elemzése során egyértelműen arra a következtetésre kell jutnunk, hogy visszásságokhoz vezethet, ha az egyes nemzeti vagy etnikai kisebbségekhez tartozó személyek választójoguk gyakorlása során nem rendelkeznek önálló döntési autonómiával, hiszen jelenleg végső soron a többségi társadalom szavazatain múlik, hogy az egyes képviselőjelöltek, illetve a választásokon jelöltet állító szervezetek közül ki jut mandátumhoz. Nem kell különösebb képzelőerő ahhoz, hogy némi agitációval, célirányos szervezőmunkával az ország egyes településein, de akár relatíve nagyobb régióiban (megyéiben) is, bizonyos politikai tényezőket elszigeteljenek, vagy a „nemkívánatos” csoportokat elzárják az önkormányzásban való részvétel lehetőségétől. Az „üzletszerű” kisebbségi politika egyik jelensége, amikor ugyanaz a személy — korábbi közösségi tevékenységétől függetlenül, azzal „szakítva” — kisebbségi politikusi munkáját egy másik kisebbség „színeiben” folytatja. Jóllehet a Nektv. 7. § (2) bekezdése elismeri a kettős, sőt többes identitás vállalásának lehetőségét, ez nem történhet egy egymás tagjait jól ismerő, jelentős közösségi hagyományokkal, eredményekkel rendelkező csoport tiltakozása ellenére, hiszen ez az egész kisebbségi önkormányzati rendszer létjogosultságát kérdőjelezheti meg. Nem engedhető meg, hogy politikai vagy gazdasági érdekek által vezérelve bárki választási ciklusonként váltogassa indentitását, mert ez egyértelműen a joggal való visszaélés és a speciális kisebbségi jogok lejáratása. 2.2. A „kakukkfióka” jelenség Már-már tragikomikusnak tűnnek azok az ügyek, amelyek során a megalakult különböző kisebbségi önkormányzatok tagjai arról számolnak be, hogy soraikba — a kisebbségi önkormányzatok testületeibe — egészen más kisebbség vagy éppen a többségi társadalom képviselője került be. Ezekben az esetekben joggal vetődik fel a kérdés — főleg a nemzeti kisebbségeket illetően —, hogy a kisebbség anyanyelvét, kultúráját, hagyományait esetleg egyáltalán nem is ismerő képviselő alkalmas-e a Nektv.-ben megfogalmazott célok megvalósítására, illetve a sajátos kisebbségi érdekek képviseletére. [Csak zárójelben szeretnénk utalni azokra az esetekre, amikor a kisebbséghez tartozás, illetve valamely kisebbség képviseletének képessége akkor is megkérdőjeleződik, amikor a képviselőjelölt senki által sem kétségbe vont módon az adott kisebbségből „származik”, de nagyszüleihez, szüleihez képest — éppen egy több évtizedes (és sokszor erőszaktól sem mentes) asszimiláció következtében — nemzetisége anyanyelvét, hagyományait már nem is vagy csak alig ismeri. Mégis szükségesnek tartottuk a fenti példa megemlítésével is felhívni a figyelmet arra, hogy valódi, ráadásul igen szenzitív problémáról van szó, és az élet olyan eseteket is produkál, amelyeket nem lehet előre látni, következésképpen ezekre előzetes, egzakt jogszabályi rendelkezés nem alkotható.] A kétségtelenül visszás helyzet — amely egyébként csak jogalkotási úton oldható fel — az alábbi kérdéseket veti fel: A nemzeti vagy etnikai kisebbséghez tartozás elfogadásához, illetőleg vélelmezéséhez elégséges-e, ha az érintett személy a Nektv. 7. §-ában rögzített identitásválasztási szabadságával élve kinyilvánítja, hogy ő egy (vagy esetleg több) kisebbséghez tartozik, akkor, ha ugyanazon nemzeti vagy etnikai kisebbség tajai kétségbe vonják az állítás valódiságát. A kétkedők ez esetben joggal fogalmazzák meg, hogy a kisebbségi önkormányzatiság elvének csak egy olyan megoldás felelne meg, amely szerint az önigazgatást, a sajátos érdekek érvényesítését (az anyanyelv és a nemzeti kultúra ápolása, valamint a hagyományőrzés) csak valóban az adott kisebbséghez tartozó képviselők láthatnák el. Nem kétséges tehát, hogy a jogalkotónak el kell döntenie azt, hogy az identitásszabadság elvének fenntartása mellett — amelybe beleértendő a nemzeti vagy etnikai hovatartozás bármilyen formában történő nyilvántartásának az állam részére megfogalmazott tilalma is — továbbra is teret enged-e az esetleges visszaéléseknek, anomáliáknak, vagy a passzív választójogukkal élni kívánó, kisebbségi önkormányzati jelöltek részére előír-e valamilyen „identitásvállalási” és ehhez kapcsolódóan, regisztráltatási kötelezettséget. Főszabályként, az egyes szélsőséges eseteket, illetve elvi lehetőségeket nem számítva — mint például, ha egy kisebbségi közösség egy nem a körébe tartozó, de általa megbecsült közéleti személyiséget szeretne képviselőjéül, és e szándék viszonzásra talál (pl. a köztiszteletnek örvendő helyi lelkész, művész, orvos stb. személyében) — általában akkor tűnik elfogadhatónak valamely kisebbség képviselőjelöltje, ha megfelel az alábbi feltételeknek: — valószínűsíti, hogy az általa képviselni akart kisebbséghez tartozik (származása, születése, neve vagy akár puszta nyilatkozata stb. alapján); — az adott kisebbségi közösség — lényegében az érdekelt választópolgárok — a jelölt kisebbséghez tartozását nem kérdőjelezik meg, illetve még ha nem is tartják őt a képviselői tisztségre megfelelőnek, alkalmatlanságára nem emiatt hivatkoznak; 1999/79/II. szám — a kisebbségi képviselői jelöltség elfogadásával egyidejűleg vállalja, hogy őt ilyen minőségében (jelöltként) nyilvántartásba vegyék és nyilatkozik arról, hogy — más kisebbséghez való kötődése miatt — esetleg (természetesen egy másik választás alkalmával) mely más kisebbség képviseletétől nem zárkózna el, illetve nem fog elzárkózni. 2.3. A kisebbségi önkormányzati választási kezdeményezések, a választásokra való felkészülés és a választások lebonyolításának értékelése A kisebbségi önkormányzatok megalakulását illetően először áttekintjük a vonatkozó szabályozást, majd a választásokra való felkészüléssel és a választások lebonyolításával kapcsolatban teszünk megállapításokat. A kisebbségi önkormányzatok megalakulását elsősorban a kisebbségi önkormányzatok működésének szempontjából tartjuk fontosnak, ezért döntött úgy a kisebbségi biztos, hogy az 1998—99-es választásokkal kapcsolatban — az Obtv. 16. §-ának (2) bekezdése alapján — hivatalból vizsgálatot indít.1 2.3.1. A kisebbségi önkormányzati választásokra vonatkozó szabályozás A jelenleg hatályos szabályozás szerint a nemzeti és etnikai kisebbségek kétféle módon hozhatnak létre helyi kisebbségi önkormányzatokat: lehetőség van egyrészt arra, hogy azokból a megalakult települési önkormányzatokból, amelyekben kisebbségi jelöltként megválasztott képviselők vannak, önálló jogállású helyi kisebbségi önkormányzat jöjjön létre (kisebbségi települési; illetve közvetett módon létrejövő helyi kisebbségi önkormányzat), másrészt a kisebbségek önálló választási rendszerben megtartott választás eredményeképpen is létrehozhatnak helyi kisebbségi önkormányzatokat (közvetlen módon létrejövő helyi kisebbségi önkormányzat). A nemzeti és etnikai kisebbséghez tartozó választópolgárok kedvezményes módon kerülhetnek a települési önkormányzatok testületeibe. A kedvezmények rendszere a települési önkormányzati választások természetéhez igazodik, azaz más és más kedvezmények érvényesülnek a 10 ezer és ennél levesebb lakosú, valamint a 10 ezernél több lakosú települések esetében. Az eltérések ellenére a magukat kisebbségi jelöltként meghatározó állampolgárok a települési képviselőséghez viszonyítva jelentős mértékben kevesebb szavazattal lehetnek települési önkormányzati képviselők, mint a választásokon nem kisebbségi jelöltként részt vevő választópolgárok. A települési önkormányzatokban mandátumot szerzett kisebbségi képviselőknek lehetőségük van kisebbségi települési önkormányzat, valamint közvetett módon létrejövő helyi kisebbségi önkormányzat megalakítására. Amennyiben a képviselő-testület tajainak több mint a felét kisebbségi jelöltként választották meg, az így megválasztott képviselőknek lehetőségük van kisebbségi települési önkormányzat létrehozására, amelynek jogállása a kisebbségi önkormányzatokat megillető jogosultságokkal kiegészülve megegyezik a települési önkormányzatok jogállásával. Ha a képviselő-testület több mint 30%-át választották meg kisebbségi jelöltként, az így megválasztott képviselőknek lehetőségük van közvetett módon létrejövő kisebbségi önkormányzat megalakítására. A választópolgárok közvetlen módon is létrehozhatnak kisebbségi önkormányzatokat. A kisebbségi választásokat mind a választás kezdeményezése, mind az azokon jelöltként való részvétel, mind pedig a választás eredményének megállapítása szempontjából a települési — tehát az általános — önkormányzati választásokhoz viszonyítva, jelentős kedvezmények jellemzik. A hatályos szabályozás szerint a kisebbségi önkormányzati választásokat akkor kell kitűzni, ha azt legalább öt fő, magát egyazon kisebbséghez tartozónak valló és a településen állandó lakóhellyel rendelkező állampolgár kéri. Ebben az esetben a helyi kisebbségi önkormányzati választást a helyi választási bizottság tűzi ki. A kisebbségi választásokon jelöltként minden olyan választópolgár elindulhat, aki magát az adott kisebbséghez tartozónak vallja, és legalább öt választópolgár ajánlását összegyűjti. A helyi kisebbségi önkormányzatok tagjait kislistán választják, azaz a szavazólapra valamennyi jelölt neve alfabetikus sorrendben felkerül, és a választópolgárok közülük választják ki a kisebbségi önkormányzati képviselőket (1300 vagy ennél kevesebb lakosú településen három, 1300-nál több lakosú településen öt főt). A kisebbségi önkormányzati választás akkor érvényes, ha a 10 ezer vagy ennél kevesebb lakosú településen ötven, a 10 ezernél több lakosú településen legalább száz választópolgár érvényesen szavaz. Ha az érvényes szavazólapok száma nem éri el az említett nagyságrendet, akkor a településen nem jön létre kisebbségi önkormányzat. De ebben az esetben is van mód kisebbségi önkormányzat létrehozására, ha az általános választásokat követő évben legalább öt választópolgár a kisebbségi önkormányzati választások megtartását kezdeményezi. 2.3.2. A kisebbségi önkormányzati választásokra való felkészülés bemutatása A helyi kisebbségi önkormányzati választások mind a központi állami szervek, mind a helyi választási szervek számára feladatokat jelentenek. A választásokkal foglalkozó vizsgálat megindításakor megkerestük a kisebbségi önkormányzatok megalakulásával összefüggésbe hozható állami főhatóságokat, és kértük, nyilatkozzanak arról, hogy milyen módon készültek fel a kisebbségi önkormányzati választásokra és általában az önkormányzatok megalakulására. A Nemzeti és Etnikai Kisebbségi Hivatal válaszában kifejtette, hogy a hivatal folyamatos tanácsadással segíti a kisebbségi önkormányzatok munkáját, valamint a kisebbségi önkor- 1 Mivel a megalakulás folyamata és a vizsgálat a beszámoló készítésének időszakában még nem zárult le, az itt közölt megállapításaink természetszerűen csak ideiglenes jellegűek lehetnek. 2 Ezt a kisebbségi önkormányzati választási formát szokták „pótválasztásként” említeni. 1999/79/II. szám mányzatok tagjainak képzésében kíván szerepet vállalni. A hivatal tájékoztatta az országgyűlési biztost, hogy az újonnan megalakult helyi kisebbségi önkormányzatok működésének támogatására 15 millió Ft áll 1998-ban rendelkezésre, továbbá, hogy az 1999-es költségvetés tervezésekor a kisebbségi önkormányzatok számának növekedését a szaktárca figyelembe vette. Mivel az előző választásokkal kapcsolatos tapasztalatok alapján a Hivatal álláspontja szerint mind helyi, mind országos szinten az önkormányzatok elhelyezése csak több-kevesebb probléma árán volt megoldható, a Hivatal jelezte kisebbségi kompenzációs keret létrehozásának szükségességét, amelyre a kisebbségi törvény módosítása során nyílhat lehetőség. A Belügyminisztérium válaszában leszögezte, hogy a vonatkozó jogszabályok módosítása miatt a hatáskörébe csak a kisebbségi önkormányzati választásokkal kapcsolatos feladatok tartoznak. A Belügyminisztérium ennek a feladatának módszertani útmutatók kiadásával, valamint a kisebbségi önkormányzati választásokra való megfelelő felkészüléssel tett eleget. A választások megfelelő előkészítése érdekében a tárca kiadta a szükséges végrehajtási

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes